WiripediA 


An Fhraincis 


Ón Vicipéid, an chiclipéid shaor. 

Is teanga Rómánsach í an Fhraincis ( frangais , fuaimniú [ f tá cts £ ]) a 
áirítear ar theangacha móra an domhain. Tá sí ó dhúchas ag 76 
milliún duinej- 1 ' chomh maith le tuairim is 280 milliún duine a 
d'fhoghlaim ar scoil í. Tá pobal suaithinseach Frainciseoirí le fáil i 
gceithre thír is caoga ar fud an domhain, ach is í an Fhrainc an tír is 
líonmhaire cainteoirí dúchais, agus is ansin a tháinig an teanga ar an 
bhfód i dtús báire. Thairis sin, tá go leor cainteoirí i Québec i 
gCeanada, sa Bheilg , agus san Eilvéis. 

As an Laidin a d'eascair an Fhraincis, ar nós na Portaingéisise, na 
Spáinnise, na hlodáilise, na Catalóinise, na Rómáinise agus na 
dteangacha Rómánsacha eile. Deirtear gurbh fhéidir gur tháinig 
Laidin chomónta na Gaille faoi anáil na Gaillise, rud a d’fhágfadh 
lorg ar an bhFraincis féin. Tháinig a lán focal nua isteach san 
Fhraincis ón teanga Gearmáinice a bhí á labhairt ag na Frainc, dream 
a rinne ionradh ar an tír nuair a mheath cumhacht na hlmpireachta 
RómhánaíJ 2 ' 

Teanga oifigiúil í an Fhraincis in aon tír déag is fiche, agus iad ina 
mballstáit de chomhphobal na náisiún Fraincise, La Francophonie. 

Tá stádas oifigiúil ag an bhFraincis sna Náisiúin Aontaithe agus ina 
lán eagraíochtaí idirnáisiúnta eile. 

Tá an Fhraincis á saothrú mar mheán scríbhneoireachta ag a lán 
scríbhneoirí agus fealsúna san Fhrainc féin agus i dtíortha eile, agus 
ní háibhéil a rá go bhfuil sí ar ceann de na teangacha is tábhachtaí ó 
thaobh na litríochta de. Bhí Jean Racine ar dhuine de dhrámadóirí 
móra an domhain sa tseachtú haois déag. Bhí Voltaire ar an gcéad 
fhealsamh mór de chuid na hEagnaíochta, agus chuidigh áitiú a 
leithéidí le réabhlóidí mhóra an 18ú haois - réabhlóid Mheiriceá 
agus réabhlóid na Fraince - a chur ar siúl. Duine de mhórfhealsúna 
na fichiú haoise ba ea Jean-Paul Sartre, fear a bheartaigh 
fealsúnachtl an eiseachais. Bhí an-tionchar ag Charles Baudelaire , Arthur Rimbaud agus Mallarmé i gcúrsaí filíochta sa 
19ú haois, gan trácht ar phrós-scríbhneoirí móra na linne. Scríbhneoirí suntasacha iad an Francach Michel Déon agus an 
Ceanadach Jacques Godbout inniu. 


An Fhraincis 
(frangais) 

Á labhairt: 

sa Fhrainc, i gCeanada, 
sa Bheilg, san Eilvéis 

Réigiún: 

An Afraic, An Eoraip, na 
Críocha Mheiriceá 

Cainteoirí san lomlán: 

77 milliún (128 milliún, 
agus daoine a 
labhraíonn í mar dara 
teanga san áireamh) 

Rang: 

11 

Stádas Oifigiúil 

Stádas na Fraincise ar fud an Domhain 


An Fhraincis san Fhrainc féin 





De ráir Bhunreacht na Fraince is í an Fhraincis an t-aon teanga oifigiúil amháin i bPoblacht na Fraince ón mbliain 1992 i 
leith, ach, le fírinne, tá an stádas sin aici le fada an lá. Is gnách a rá gurbh é Reacht Villers-Cotteréts thiar sa bhliain 1539 
a bhronn stádas oifigiúil ar an teanga an chéad lá riamh. Roimhe sin, ba í an Laidin an teanga ab airde stádas san Fhrainc. 

Tá polasaithe oifigiúla i bhfeidhm ag an Stát leis an teanga dhúchais a chur chun cinn agus le bac a chur ar thionchar an 
Bhéarla trí théarmaí dúchasacha a sholáthar. Cuireann náisiúnachas oifigiúil na Fraince an-bhéim ar an teanga mar 
shiombail d'aontas na tíre, agus dá bhrí sin bíonn an scothaicme pholaitiúil, intleachtúil agus riaracháin doicheallach go 
leor roimh theangacha réigiúnacha na Fraince, ar nós na Briotáinise. 


An Fhraincis san Eilvéis 

Teanga oifigiúil í an Fhraincis san Eilvéis. Tá sí ar an dara teanga is mó a 
labhraítear san Eilvéis, agus í ó dhúchas ag duine as cúigear. 


An Fhraincis sa Bheilg 

Teanga oifigiúil í an Fhraincis sa Bheilg chomh maith. Tá sí ó dhúchas as 40 % de 
mhuintir na tíre, agus í foghlamtha go maith ag 60 % den chuid eile. 


An Fhraincis i Monacó agus in Andóra 



Eolas ar Fraincís San A.E. 


Is í an Fhraincis an t-aon teanga oifigiúil i Monacó, cé go bhfuil teanga ag muintir 
na háite atá níos cosúla le canúint Liguria san Iodáil ná leis an bhFraincis. 


Is í an Chatalóinis teanga oifigiúil Andóra, ach is í an Fhrainc a sholáthraíonn an teagasc scoile i gcuid mhaith de 
scoileanna Andóra, de réir na gconarthaí idir an Fhrainc agus an Spáinn faoi dheighilt na cumhachta sa tír. An curaclam 
Francach agus an teanga Fhraincise atá i bhfeidhm sna scoileanna sin, rud a fhágann go bhfuil Fraincis go paiteanta ag 
cuid mhór de mhuintir Andóra. 


An Fhraincis san lodáil 

Teangacha oifigiúla iad an Fhraincis agus an Iodáilis 
in éineacht i nGleann Aosta in aice le teorainn na 
Fraince. Labhraíonn cuid mhór de mhuintir an 
ghleanna Franca-Phrovansáilis (nó Arpitan, mar a 
thugann lucht a hathbheochana uirthi inniu), ach ós 
rud é go nglacann a lán leis an teanga seo mar 
chanúint Fraincise, is é dearcadh oifigiúil na hlodáile 
gurb í an Fhraincis chaighdeánach is fearr a 
fhreastalaíonn ar riachtanaisí cultúrtha na ndaoine 
seo. 

An Fhraincis i Lucsamburg 



An Fhraincis ar fud an domhain 

an Fhraincis á labhairt mar theanga dhúchais 
an Fhraincis á húsáid i gcóras an riaracháin 
an Fhraincis á saothrú mar theanga chultúrtha 
an Fhraincis á labhairt mar theanga mhionlaigh 



Tá trí theanga oifigiúla i Lucsamburg , mar atá, an 
Lucsambuirgis , an Ghearmáinis agus an Fhraincis. Is 

í an Lucsambuirgis teanga dhúchasach na Lucsamburgach, agus is canúint de chuid na Gearmáinise í. Ós rud é go bhfuil 
an Ghearmáinis an-chóngarach di, cleachtar mar theanga chultúrtha í, ach is í an Fhraincis an t-aon teanga amháin a 
úsáidtear i gcúrsaí reachtaíochta. Ainmneacha Fraincise amháin atá ar na forais phoiblí. Is í an Ghearmáinis teanga na 
nuachtán ach is í an Lucsambuirgis caint na ndaoine. 


An Fhraincis in Oileáin Mhuir nlocht 









Bhíodh canúintí áitiúla Fraincise á labhairt in Oileán Gheirsí agus in Oileán Gheansaí ach is fada ag géilleadh don 
Bhéarla iad. Tá na canúintí seo á saothrú ag lucht athbheochana, agus baintear úsáid áirithe astu mar theangacha liteartha. 
Maidir leis an bhFraincis chaighdeánaithe, tá cineál stádas oifigiúil aici i gcúrsaí riaracháin. Tá difríochtaí áirithe idir 
Fraincis chaighdeánach Gheirsí agus caighdeán na Fraince: tá cuid mhaith téarmaí dlí dá gcuid féin ag muintir an oileáin, 
rud a chuirfeadh i gcuimhne duit an dóigh a n-úsáidtear téarmaí dlí Albanacha i mBéarla caighdeánach na hAlban. 


An Fhraincis in Éirinn 

Ba í an Fhraincis an dara teanga iasachta is mó labhairt mar phríomhtheanga tí in Éirinn sa bhliain 2011. Ba í an 
phríomhtheanga ag 56,430 duine (1.2% do daonra na tíre). Ba í an ceathrú teanga is mó labhairt san iomlán. De réir 
suirbhé a dhein Eurobarometer sa bhliain 2006 dúirt 20% go raibh ar a gcumas comhrá a bheith acu as Fraincis. 


An Fhraincis i gCeanada 

Teanga oifigiúil í an Fhraincis i gCeanada, agus is í an t-aon teanga oifigiúil amháin i Québec ón mbliain 1974 i leith. Tá 
sí ó dhúchas ag ceathrar as gach cúigear i Québec féin, agus tá canúintí dá gcuid féin ag New Brunswick, ag Ontario, ag 
Manitoba, ag Albain Nua agus ag Oileán Phrionsa Éadbhard. Tá stádas oifigiúil ag an bhFraincis i New B runswick, in 
éineacht leis an mBéarla, agus an teanga ó dhúchas ag aon duine amháin as an triúr ansin. Maidir le hOntario, tá 
leathmhilliún Frainciseoirí ansin, cé nach bhfuil stádas oifigiúil ag an teanga sa stát. Tá sé mhilliún cainteoir dúchais ina 
gcónaí i Québec, agus breis is dhá chéad míle i New Brunswick. 

Cé nach bhfuil stádas oifigiúil ag an teanga ach i dhá chúige i gCeanada, cuireann na húdaráis caol orthu seirbhísí a 
sholáthar sa teanga in aon áit ina bhfuil pobal substaintiúil Fraincise le fáil. Tugann an trí Chríoch Thuaidh i gCeanada, 
mar atá Yukon, Nunavut, agus Críocha an Iarthuaiscirt, aitheantas oifigiúil don Fhraincis freisin, toisc go bhfuil rialtas 
Cheanada féin dátheangach go hoifigiúil. 


An Fhraincis i Háití 

Is í an Fhraincis an t-aon teanga oifigiúil amháin i Háití, cé nach labhraíonn ach an uasaicme í. Is í an teanga úd Kreyól 
caint na sráide. Is fásteanga í atá bunaithe ar an bhFraincis. 


An Fhraincis sna Stáit Aontaithe 

Cé go bhfuil an Fhraincis ar an tríú teanga is mó a labhraítear sna Stáit Aontaithe, níl stádas oifigiúil ar bith aici ansin. Tá 
sí ar an dara teanga is mó i New Hampshire, Louisiana, Maine, agus Vermont. Dhá chineál Fraincis atá á labhairt i 
Louisiana - Créole agus Cajun. Fásteanga í an teanga Créole agus í tar éis cuid mhór de ghramadach na Fraincise 
caighdeánaí a chailleadh faoi bhrú an Bhéarla, na Spáinnise , na dteangacha bundúchasacha agus na dteangacha 
Afracánacha. Is iad na Gormaigh is mó a labhraíonn í. 


An Fhraincis san Afraic 

An chuid is mó d'Fhrainciseoirí an domhain, tá cónaí orthu san Afraic. De réir na tuairisce a d'eisigh eagraíocht 
idirnáisiúnta na dtíortha Fraincise ( Organisation Internationale de la Francophonie ), tá 115 mhilliún duine san Afraic a 
bhfuil Fraincis acu, ó dhúchas nó ón scoil. Tá cónaí orthu in aon tír déag is fiche ar fud na hilchríche. 

De ghnáth caithfidh na hAfracánaigh an Fhraincis a fhoghlaim ar scoil mar theanga iasachta. In áiteanna, áfach, is féidir 
teacht ar chainteoirí dúchais. Tá an Fhraincis á labhairt mar theanga dhúchais timpeall ar Abidjan sa Chósta Eabhair agus 
i Libreville sa Ghabúin. Ní féidir a rá go mbeadh aon leagan amháin den Fhraincis ann a dtabharfaí "Fraincis na 
hAfraice" air. Tá leaganacha éagsúla den teanga ann, agus iad go léir faoi anáil na dteangacha bundúchasacha áitiúla. 


An Fhraincis san Aise 



Bhí an Fhraincis ina teanga oifigiúil sa Liobáin, nuair a bhí an tír á rialú ag an 
bhFrainc de ráir shainordú Chonradh na Náisiún. Sa bhliain 1941 bhain an 
Liobáin amach neamhspleáchas ar an bhFrainc, agus ansin, níor bronnadh stádas 
oifigiúil ach ar an Araibis. Ina dhiaidh sin is uile, tá ardmheas ag muintir na 
Liobáine ar an bhFraincis i gcónaí, agus iad á foghlaim is á saothrú go 
dúthrachtach. 

Baintear úsáid éigin as an bhFraincis sa Chambóid agus i Laos. Oidhreacht 
choilíneach is cúis leis, ar ndóigh. Labhraíonn cuid mhaith seandaoine i Vítneam í 
chomh maith, ó bhí sí á saothrú ag an scothaicme, ach rachadh sé rite leat teacht 
ar Fhrainciseoirí óga anois. 


t-o» 

Fraincís i S.A.M.. Buí,6-12% don 
daonra ag labhairt Fraincís sa 
bhaile; donn, 12-18%; Dearg, thart 
ar 18%. Ní chuimsithear Criól 
Fraincise . 


Tá stádas oifigiúil ag an bhFraincis i bPondicherry san India, an t-aon áit amháin 
a choinnigh na Francaigh acu féin sa tír tar éis do na Sasanaigh teacht i dtreis. Tá 
lycée, nó meánscoil Fhrancach, ann fós. Is í an Tamailis an teanga is mó atá i réim 
ansin, áfach. 


Stair na Fraincise 


An tSean-Fhraincis 

Tháinig an Laidin go dtí an Ghaill le léigiúin Iúil Caesar, a d'fhorghabh an tír sna 50idí RC. Go dtí sin bhí canúintí 
Ceilteacha á labhairt sa chuid ba mhó den tír, agus dealraíonn sé fosta go raibh cineál sean-Bhascaise (Acatáinis) le 
cloisteáil sa deisceart. Thréig na Gailligh a gcuid Ceiltise de réir a chéile, áfach, agus níor mhair ach dornán focal 
Ceilteach san Fhraincis. Is ainmneacha iad ar ghnéithe den tír, ar phlandaí agus ar rudaí a bhaineann le talmhaíocht agus 
le feirmeoireacht. Maidir leis an gcineál Laidine a d'fhoghlaim na Gailligh, áfach, níorbh í Laidin ardnósach na 
scothaicme í ach caint chomónta na saighdiúirí. 

B’fhéidir go bhfuil tionchar na Ceiltise le haithint ar ghramadach agus ar chomhréir na Fraincise. Is minic an cuspóir á 
chur in iúl i dtús abairte ar son na béime mar a dhéantar i nGaeilge le cúnamh an chopail: c'esf /ui qui parle = "is eisean 
atá ag labhairt". Is ionann an modh comhairimh sa dá theanga: quatre-vingt = "ceithre fichid", nó "ceithre scór" (ar 
ndóigh, chloisfeá "ochtó" i nGaeilge an lae inniu freisin). Nuair a tháinig meath ar impireacht na Róimhe, shealbhaigh na 
Frainc (treibh a raibh teanga Gearmáinice acu agus í cosúil leis na canúintí ba thús don Ollainnis agus don Ghearmáinis) 
an Ghaill, agus bhunaigh siad ríocht ansin faoi cheannas Chlóvais. D'fhág siad a n-ainm féin ar an teanga - frangais - agus 
rinne siad dearmad dá gcuid canúintí féin. Fuair an tSean-Fhraincis a lán focal ó chaint na bhFranc, leithéid téarmaíocht 
chogaidh ( maréchal = marascal, cf. marskálkur na híoslainnise, marsk nó marskalk na Sualainnise, Marschall na 
Gearmáinise), ainmneacha na ndathanna ( 'bleu "gorm", cf. blue an Bhéarla, blau na Gearmáinise, blár na híoslainnise, blá 
na Sualainnise), agus a lán eile. Sampla eile is ea guerre ("cogadh"), arb ionann é agus war an Bhéarla (chuaigh sé in éag 
sna teangacha Gearmáinice eile, áfach - styrjóld a deirtear as íoslainnis inniu, Krieg an focal Gearmáinise, oorlog a deir 
na hOllannaigh). Tá gaol idir choisir ("togh, roghnaigh") agus choose an Bhéarla nó erkiesen na Gearmáinise. 

Breacadh an Fhraincis, nó canúint a bhí gaolmhar léi, síos den chéad uair i móidí Strasbourg sa bhliain 842, nuair a 
tháinig Laoiseach Gearmánach, a bhí ag rialú na leithe thoir de Ríocht na bhFranc, agus Séarlas Maol, rí an Iarthair, le 
chéile i Strasbourg. Is minic a shíltear gurbh é sin an chéad chonradh síochána a shínigh an Ghearmáin agus an Fhrainc le 
chéile. Seo é an leagan Fraincise - más féidir Fraincis a thabhairt uirthi - den mhóid a mhionnaigh Laoiseach: 

Pro Deo amur et pro Christian poblo et nostro commun salvament, d'ist di in avant, in quant Deus savir 
et podir me dunat, si salvarai eo cist meon fradre Karlo et in ajudha et in cadhuna cosa, si cum om per 
dreit son fradra salvar dift, in o quid il me altresi fazet, et ab Ludher nul plaid numquam prindrai, qui, 
meon vol, cist meon fradre Karle in damno sit. 

"De ghrá Dé, ar son na Críostaíochta agus ar son shlánú na beirte againn, ón lá seo i leith, de réir mar a 
thabharfaidh Dia ciall agus cumhacht dom, beidh mé ag cosaint Shéarlais, an deartháir seo agam, ag 
tabhairt fortachta agus gach sórt tacaíochta dó, mar is cuí don deartháir cabhrú lena dheartháir, ionas go 
mbeidh sé ábalta an tacaíocht chéanna a thabhairt dom féin, agus ní shocróidh mé conradh choíche le 









Lothar [an tríú deartháir, agus Séarlas is Laoiseach ag cur ina choinne] a dhéanfadh dochar don 
deartháir seo agam, Séarlas." 

I ndiaidh na móide seo, thosaigh an tSean-Fhraincis ag fás agus ag forbairt de ráir a chéile. Ba iad na chansons de geste a 
rinne teanga liteartha di: laoithe eipiciúla laochais a rinne cur síos ar eachtraí na gCrosáidí, mar shampla. 


An Mheán-Fhraincis 

Glactar leis gur tháinig deireadh leis an tSean-Fhraincis sa tríú haois déag. Is gnách Meán-Fhraincis a thabhairt ar an 
gcéad chéim eile i stair na Fraincise. Ba í sin an teanga chaighdeánach ar bronnadh stádas oifigiúil uirthi nuair a 
d'achtaigh an Rí Proinsias a hAon an reacht atá ainmnithe as Villers-Cotteréts thiar sa bhliain 1539. I gceann aon bhliain 
déag foilsíodh an chéad ghraiméar caighdeánach, Tretté de la Grammaire frangaise ("Tráchtas faoi ghramadach na 
Fraincise"). Louis Magret a scríobh é. 


An Nua-Fhraincis 

Sa seachtú haois déag, bhí an Fhraincis chaighdeánach chomh cosúil le teanga oilte an lae inniu agus go bhfuil cuid de na 
teangeolaithe sásta Nua-Fhraincis nó Fraincis Nua-aimseartha a thabhairt uirthi. Is féidir Fraincis Chlasaiceach a thabhairt 
uirthi freisin - an cineál Fraincise a bhí á shaothrú ag scríbhneoirí na seachtú is na hochtú haoise déag. Sa seachtú haois 
déag a bhunaigh an Cairdinéal Richelieu Acadamh na Fraincise leis an teanga a phleanáil. Bhí an Fhraincis á saothrú 
taobh amuigh den Fhrainc agus í ina gnáth-theanga ag uaisle na Gearmáine agus na Rúise. Gach aon duine a rinne 
staidéar ar stair na Gearmáinise chuala sé trácht ar an litir a scríobh Voltaire sa bhliain 1750, agus é ar cuairt i gcúirt ríoga 
na Prúise: "San Fhrainc atá mé anseo. Tá gach duine ag labhairt ár dteanga féin, agus an Ghearmáinis fágtha ag na 
saighdiúirí agus ag na capaill." 

D’íhódaigh an Fhraincis í féin san Oileán Úr fosta, i gcoilíneacht na Nua-Fhraince a bhí ann sna blianta 1663-1763. Is 
éard a bhí sa choilíneacht seo oirthear Cheanada (na cúigí a dtugtaí "Canada" agus "Acadie" orthu as Fraincis) agus an 
chuid de Stáit Aontaithe an lae inniu atá suite timpeall na lochanna móra agus cois Mississippi - "Louisiane". Bhí na 
críocha seo i bhfad ní b'fhairsinge ná stát Louisiana inniu, agus cheannaigh na Stáit Aontaithe an chuid ba mhó acu ó 
Napoléon Bonaparte i dtús na naoú haoise déag. Ní dhearna an Fhrainc mórán míntíreachais ar chríocha Louisiana riamh, 
agus dá bhrí sin ní mhaireann an Fhraincis ansin ach in áiteanna. Tá an teanga i bhfad níos láidre i Quebec, agus sin é an 
fáth a bhfuil stádas oifigiúil aici i gCeanada inniu in éineacht leis an mBéarla. 

Go dtí le déanaí bhí a lán teangacha agus canúintí áitiúla á labhairt ar fud na Fraince, agus ní raibh an teanga 
chaighdeánach ach ag dornán beag daoine: bhí Ocsatáinis ag muintir an deiscirt, Briotáinis (teanga Cheilteach) ag muintir 
na Briotáine, canúintí Gearmáinise san Alsáis in aice leis an teorainn thoir, agus cineál Pléimeannaise nó Ollainnise cois 
na teorann thuaidh. D'imigh sin agus tháinig seo, áfach. Ó laethanta na Réabhlóide anuas bhí na húdaráis ag iarraidh na 
teangacha réigiúnacha a dhíothú, agus thosaigh meath ag teacht orthu de réir a chéile, go háirithe nuair a d'fhoghlaim na 
fir go léir an teanga náisiúnta san Arm. Ar dtús níor éirigh leis na polasaithe seo ach go measartha, ach inniu is í an 
Fhraincis chaighdeánach an teanga is mó a labhraítear sa tír, agus na canúintí agus na teangacha mionlaigh ag lagú go 
tiubh téirimeach. Tá an Bhriotáinis, abair, á labhairt ag leathmhilliún duine ó dhúchas i gcónaí, ach seandaoine iad an 
formhór mór acu. Is díol spéise í, áfach, an athbheochan atá ar siúl i mbailte móra agus i gcathracha an réigiúin, rud a 
chuirfeadh rath na Gaelscolaíochta i do cheann. 

Níl an Fhraincis féin faoi ghradam mar a bhí. Tháinig an Béarla faoi réim sa domhan san fhichiú haois, ach ní mór a 
admháil gur trí Fhraincis a dhéantar an dul chun cinn is suntasaí i gcúrsaí ardintleachta fós (ní gá ach cuimhneamh ar 
fhealsúna ar nós Baudrillard). San Afraic tá sí láidir go leor i gcónaí, agus tá draíocht chultúrtha ag baint leis an 
bhFraincis go fiú sa Bhreatain agus i Meiriceá. 

Litriú agus fuaimniú na Fraincise 


Leis an aibítir Laidineach a scríobhtar an Fhraincis. Úsáidtear comharthaí idirdhealaitheacha áirithe: an agúid nó accent 
aigu, atá cosúil le síneadh fada na Gaeilge (é), an ghraif nó accent grave, atá cosúil le síneadh fada Ghaeilge na hAlban 
(á, ú), an cuairín nó accent circonflexe (é), an déiréis nó an t-idirphonc atá cosúil leis an umlabht (é, 'i), agus an straithín 
nó cédille a chrochtar den c (g). Thairis sin, úsáidtear dhá nasclitir - an t -ce agus an t-ce. 




Tríd is tríd, tá ceartlitriú na Fraincise sách deacair ag an gcainteoir dúchais fáin, nó tá sé bunaithe ar fhuaimniú na teanga 
mar a bhí sé na cianta cairbreacha ó sin. Nuair a caighdeánaíodh an litriú, is minic a tugadh isteach litreacha stairiúla nach 
raibh bunús ar bith acu i bhfuaimniú na teanga. Mar shampla, bhí an focal doigt ("méar") á scríobh gan -g- i ré na Meán- 
Fhraincise, ach nuair a caighdeánaíodh an Nua-Fhraincis tugadh an -g- isteach arís, ós rud é gurb é an focal Laidine 
digitus is tús dó. Tá sé díreach cosúil leis an dóigh a scríobhtar debt ("fiacha") sa Bhéarla inniu, cé nach bhfuil a dhath 
fágtha den b sin san fhuaimniú: fuair an Béarla an focal ar iasacht ón bhFraincis agus an b sin imithe le fada, ach nuair a 
cruthaíodh ceartlitriú nua-aimseartha an Bhéarla, tháinig an b ar ais, ó bhí a fhios ag ligeadóirí agus casadóirí an 
chaighdeáin gurbh é an focal Laidine debitum a bhí ann i dtús báire. 

Ní síneadh fada í an agúid san Fhraincis. Úsáidtear an comhartha seo os cionn na litreach e le taispeáint go bhfuaimnítear 
mar [e] é. f dtús an fhocail, is guta próistéiteach é go minic. fs é is brí le guta próistéiteach ná guta a cuireadh roimh 
chonsan ar leith i dtús an fhocail - agus, sa chás seo, mhair an guta próistéiteach i ndiaidh don chonsan imeacht. Sampla 
den é- próistéiteach é an focal écouter "éisteacht, cloisteáil". Escouter an fhoirm a bhí ann ar dtús, rud is féidir a aithint ar 
an mbriathar gaolmhar Spáinnise fosta - escuchar. 

Má úsáidtear an ghraif os cionn na litreach "e", ciallaíonn sé go bhfuil an guta seo níos cosúila le "á" na Gearmáinise san 
fhuaimniú. An ghraif a chuirtear os cionn na ngutaí eile, níl ann go bunúsach ach idirdhealán le focail aon fhuaime a 
aithint thar a chéile, cf ou "nó" agus ou "cén áit", mar shampla. 

Maidir leis an gcuairín, athraíonn sé fuaimniú an ghuta beagáinín freisin, ach de ghnáth, tugann sé le fios gur ligeadh -s- 
nó guta éigin ar lár: sur < seur, mar shampla, nó maitre < maistre. 

Gramadach 


Ainmfhocail 

Tuisil Ainmfhocail 

Níl ach tuiseal ainmfhocail amháin sa Fhraincis: le tuiseal ginideach na Gaeilge a aistriú, úsáidtear an réamhfhocal de, 
cosúil le de sa Ghaeilge. Dá bhrí sin, más mian leat cluasa na ba a rá, deir tú les oreilles de la vache - focal le focal, "na 
cluasa de an bhó". Is féidir smaoineamh ar an difríocht seo trí mheán an Bhéarla: sa Bhéarla, is féidir the cow’s ears a rá, 
leis an struchtúr céanna mar atá sa Ghaeilge, nó is féidir the ears of the cow a rá, ar an dóigh chéanna mar a deirtear san 
Fhraincis. Taispeántar é seo sa tabla thíos: 


An Fhraincis 

An Ghaeilge 

An Béarla 

les oreilles de la vache 

cluasa na ba 

the cow's ears nó the ears of the cow 

les oreilles de vache 

na cluasa ba 

the cow ears 

des oreilles de vache 

cluasa ba 

cow ears 


Níl aon tuiseal gairmeach nó tabhartach sa Fhraincis ach an oiread: mar atá sa Bhéarla, níl aon difríocht ghramadúil idir 
abairt ina cuirtear glaoch ar dhuine ("a Sheáin, cuir an bosca ar an mbord!" = "Jean, pose la boíte sur le table!") agus 
abairtí eile ( 'Chuir Seán an bosca ar an mbord’ = ’Jean a posé la boite sur le table.') 


Ailt 


Cosúil leis an nGaeilge, tá dhá inscne ghramadúil sa Fhraincis: baininscneacht agus firinscneacht. Baineann an inscne leis 
an alt ar nósanna difriúla ná mar a bhaineann sa Ghaeilge, áfach: cosúil leis an nGaeilge, tá baint idir an ainmfhocal agus 
an alt a thógann sé, ach cé go bhfuil ról don tuiseal leis an alt a shocrú sa Ghaeilge (deirtear 'an mhuc’ (bain.), ach ’bia na 
muice’), níl a leithéid sa Fhraincis. Mar sin, tógann ainmfhocal uatha baininscneach an t-alt baininscneach ( ’la’ ) i gcónaí, 
agus vice versa do na hainmfhocail fhirinscnigh ('/<?'). Tá freisin alt iolra, ’les’, nach n-aithríonn de réir na hinscne. 





Chomh maith leis an alt cinnte (mar atá sa Ghaeilge), tá freisin an t-alt áiginnte, nach bhfuil sa Ghaeilge ach atá sa 
Bhéarla (an focal 'a' san abairt 'I ate a horse'. Sa Fhraincis, is é an leagan baininscneach de seo 'une’, agus is é an 
firinscneach ná 'un'. Tá freisin leagan iolra, nach bhfuil sa Bhéarla, ar 'des' é. 


Cinnte 

Éiginnte 

Aistriúchán leis an t-ait cinnte 

Aistriúchán leis an t-alt éiginnte 

Je mange la fenétre 

Je mange une fenétre 

Ithim an fhuinneog 

Ithim fuinneog 

Je mange le cheval 

Je mange un cheval 

Ithim an capall 

Ithim capall 

Je mange les fenetres 

Je mange des fenétres 

Ithim na fuinneoga 

Ithim fuinneoga 


Nuair a bhíonn ainmfhocal uatha a thosaíonn le guta agus alt cinnte le chéile, bánn an t-alt agus an t-ainmfhocal le chéile: 
dá bhrí sin, an damhán alla = l'araignée = la + araignée. 

Leis an iolra a thaispeáint, cuirtear i gcónaí beagnach s ag deireadh an ainmfhocail scriofa, ach ní fhuaimnítear é mura 
dtosaíonn an chéad focal eile le guta. Go hiondúil, is leor na hailt 'les' agus 'des' le taispeáint gur iolra atá ann nuair a 
bhítear ag caint. 


Briathra 

Tá trí aimsir briathra simplí (déanta d'aon fhocal amháin) sa Fhraincis, chomh maith le cuid mhaith aimsirí coimpléascach 
(déanta de dhá fhocal nó níos mó). Tá freisin ceithre mhodh ar éagsúil go gramadúil iad. Liosta díobh seo a leanas: 

An tlnfinideach 

Modh briathair nach bhfuil i láthair sa Ghaeilge é an infinideach (cé go bhfuil sé sa Bhéarla). Tá sé an-chosúil leis an 
ainm briathartha sa Ghaeilge: más mian 'is maith liom úlla a ithe ' a rá as Fraincis, deirtear j'aime man ger des pommes' 
(nó, sa Bhéarla, 1 like to eat apples' ). Go neamhchosúil le hainm briathartha na Gaeilge, is é an t-infinideach (agus ní an 
modh ordaitheach, 'ith') a úsáidtear mar bhun leis na briathra a chur ina bhfoirmeacha eile. Sa Fhraincis, críochnaíonn 
gach infinideach le ceann amháin de thrí dheireadh: -er, -ir, nó -re. 


An Aimsir Láithreach 

Úsáidtear an aimsir láithreach ar an nós céanna mar a úsáidtear an dá aimsir láithreach sa Ghaeilge: deirtear ' Je man ae 
une pomme' in áit ' Ithim úll' agus freisin in áit ’ Táim a a ithe úiU'. Tá trí phatrún réimnithe ag na briathra Fraincise - de 
réir cineál deiridh an infinidigh - agus leis an aimsir láithreach a chmthú, cuirtear an deireadh seo ar ceal agus cuirtear na 
deiridh eile seo thíos ina áit: 


Pearsa 

Infinideach -ER, m.s. parler 

-IR, m.s. choisir 

-RE, m.s. attendre 

lú uath. 

je parle 

je choisis 

j'attends 

2ú uath. 

tu parles 

tu choisis 

tu attends 

3ú uath. 

elle parle 

elle choisit 

elle attend 

lú iol. 

nous parlons 

nous choisissons 

nous attendons 

2ú iol. 

vous parlez 

vous choisissez 

vous attendez 

3ú iol. 

ils parlent 

ils choisissent 

ils attendent 


Mar shampla, is ionann parler agus labhairt. Le ’labhraím' a rá, deirtear 'je parle' - leis an deireadh -er curtha ar ceal, 
agus an deireadh nua e curtha ina áit. 





An Aimsir Chaite (Passé Composé) 


Sa Fhraincis, déantar an aimsir chaite de dhá fhocal le chéile: briathar cúnta (.i. avoir nó étre) agus an participe passé, nó 
an rangabháil chaite (m.sh. J'ai fait [= Dhein mé] nó Je suis allé [= Chuaigh mé]). Tá participe passé na Fraincise cosúil 
le haidiacht bhriathartha na Gaeilge (mar shampla, ite don bhriathar ith), agus ar ionann é le past participle an Bhéarla 
(mar shampla, eaten don bhriathar to eat). Amhlaidh, le 'd'ith mé' a rá as Fraincis, déarfaí 'j'ai mangé', go litriúil '7 have 
eaten' sa Bhéarla (je = I, ai = have, mangé = eaten). Go neamhchosúil leis an mBéarla, áfach, úsáidtear an fhoirm seo fiú 
nuair nach ndéarfaí é sa Bhéarla: amhlaidh, aistreofaí 'D'ith mé ceapaire inné' mar 'Hier j’ai mangé un sandwich', cé nach 
féidir ’I have eaten a sandwich yesterday' a rá sa Bhéarla. Tá na foirmeacha éagsúla den aimsir seo sa tábla a leanas: 


Pearsa 

-ER, m.s. manger 

-IR, m.s. choisir 

-RE, m.s. attendre 

l.uath 

j'ai mangé 

j'ai choisi 

j'ai attendu 

2. uath. 

tu as mangé 

tu as choisi 

tu as attendu 

3. uath 

elle a mangé 

elle a choisi 

elle a attendu 

l.iol 

nous avons mangé 

nous avons choisi 

nous avons attendu 

2. iol 

vous avez mangé 

vous avez choisi 

vous avons attendu 

3. iol 

ils ont mangé 

ils ont choisi 

ils ont attendu 


An Aimsir Ghnáthchaite (Passé Imparfait) 

Uair arís, úsáidtear an aimsir ghnáthchaite sa Fhraincis go cosúil mar sa Ghaeilge. I ngach cás ina n-úsáidfí an 
ghnáthchaite sa Ghaeilge, úsáidtear í sa Fhraincis; amhlaidh deirtear ' Labhraínn le mo chuid bréagán nuair a bhí mé óg' 
' Je parlais avec mes jouets quand j'étais jeune' (ní an passé composé, 'j'ai parlé...', atá i gceist). Áfach, úsáidtear an 
fhoirm seo freisin leis an modh coinníollach Gaeilge a aistriú ag barr frásaí a thosaíos le 'dá' as Gaeilge: 


Sije tombais,je mangerais une pomme. 

Dá dtitinn, ithinn úll. 

Sa Ghaeilge, is sa mhodh coinníollach atá 'titinn', ach sa Fhraincis, is sa ghnáthchaithe atá 'tombais'. Sa fhrása seo, tá 
'ithinn' freisin sa mhodh coinníollach, ach san áit seo úsáidtear an coinníollach fosta sa Fhraincis. Is ionann é seo agus an 
chomhréir Béarla: 'Ifl fell. I would eat an apple' (ní 'Ifl would fall ...'). 


Seo hiad a leanas foirmeacha na haimsire seo: 


Pearsa 

-ER, m.s. parler 

-IR, m.s. choisir 

-RE, m.s. attendre 

l.uath 

je parlais 

je choisissais 

j'attendais 

2. uath. 

tu parlais 

tu choisissais 

tu attendais 

3. uath 

elle parlait 

elle choisissais 

elle attendait 

l.iol 

nous parlions 

nous choisissions 

nous attendions 

2. iol 

vous parliez 

vous choisissiez 

vous attendiez 

3. iol 

ils parlaient 

ils choisissaient 

ils attendaient 


An Aimsir Fháistineach Simplí 

Is féidir aimsir fháistineach simplí na Fraincise a úsáid beagnach go hionann le haimsir fháistineach na Gaeilge. Seo hiad 
a réimnithe: 





Pearsa 

-ER, m.s. parler 

-IR, m.s. choisir 

-RE, m.s. attendre 

l.uath 

je parlerai 

je choisirai 

j’attendrai 

2. uath. 

tu parleras 

tu choisiras 

tu attendras 

3. uath 

elle parlera 

elle choisira 

elle attendra 

l.iol 

nous parlerons 

nous choisirons 

nous attendrons 

2. iol 

vous parlerez 

vous choisirez 

vous attendrez 

3. iol 

ils parleront 

ils choisiront 

ils attendront 


Tá le cur faoi dheara, don aimsir seo, nach bhfuil ort an deireadh -er, -ir nó -re a chur ar ceal roimh an deireadh nua a 
chur ar an mbriathar. 

An Aimsir Ghar-Fháistineach 

Is féidir freisin an aimsir ghar-fháistineach a úsáid, go ginearálta do rudaí atá chun tarlú le gairid. Tá sí cosúil leis an 
nGaeilge 'bheith chun rud a dhéanamh'; sa Fhraincis, úsáidtear an briathar 'aller' ('téigh'), amhlaidh déarfaí 'tá mé chun úll 
a ithe' 'je vais manger une pomme' (go litríocht, 'téim úll a ithe'). 


Pearsa 

An Ghar-Fhaistineach 

l.uath 

je vais manger 

2. uath. 

tu vas manger 

3. uath 

elle va manger 

l.iol 

nous allons manger 

2. iol 

vous allez manger 

3. iol 

ils vont manger 


An Modh Coinníollach 

Tá modh coinníollach sa Fhraincis, ach go hiondúil ní an fhoirm seo a úsáidtear le modh coinníollach na Gaeilge a aistriú. 
Úsáidtear an fhoirm seo le haghaidh an dara cuid d'fhrasa 'dá' a aistriú: 

Sije tombaisje martgerais une pomme. 

Dá dtitinn, ithinn úll. 

Seo hiad a foirmeacha: 


Pearsa 

-ER, m.s. parler' 

-IR, m.s. choisir' 

-RE, m.s. attendre' 

l.uath 

je parlerais 

je choisirais 

j'attendrais 

2. uath. 

tu parlerais 

tu choisirais 

tu attendrais 

3. uath 

elle parlerait 

elle choisirait 

elle attendrait 

l.iol 

nous parlerions 

nous choisirions 

nous attendrions 

2. iol 

vous parleriez 

vous choisiriez 

vous attendriez 

3. iol 

ils parleraient 

ils choisiraient 

ils attendraient 


Uair arís, don mhodh seo níl ort an deireadh -er, -ir nó -re a chur ar ceal roimh an deireadh nua a chur ar an mbriathar. 

An Modh Foshuiteach 

Mar atá sa Ghaeilge, tá modh foshuiteach san Fhraincis. Úsáidtear é sna háiteanna céanna mar a úsáidtear é sa Ghaeilge 
(Go dté tú slán = Que tu ailles bien; Sula n-ithe tú an t-úll sin = Avant que tu manges cette pomme-lá), ach úsáidtear é 
níos minice in áiteanna ina n-úsáidtear an modh coinníollach sa Ghaeilge: le haghaidh rudaí ar hipitéiseach iad: 

Ba mhaith liom go rachfá ar scoile = J'aimerais que tu ailles a l'école 

Tá mé faoi eagla go n-íosfadh úll mé = J'ai peur qu'une pomme me mange 

Úsáidtear an modh foshuiteach in áiteanna fiú ina nach bhfuil sé coitianta an modh coinníollach a úsáid sa Ghaeilge: 






Tá uaim duine atá (nó: a bheadh) cairdiúil agus cineálta = J'ai besoin de quelqu'un qui soit amical etgentil 


Seo hiad a foirmeacha - tabhair faoi dheara go bhfuil a lán deireadh go céanna leis an aimsir láithreach nó leis an aimsir 
ghnáthchaite: 


Pearsa 

-ER, m.s. parler 

-IR, m.s. choisir 

-RE, m.s. attendre 

l.uath 

je parle 

je choisisse 

j'attende 

2. uath. 

tu parles 

tu choisisses 

tu attendes 

3. uath 

elle parle 

elle choisisse 

elle attende 

l.iol 

nous parlions 

nous choisissions 

nous attendions 

2. iol 

vous parliez 

vous choisissiez 

vous attendiez 

3. iol 

ils parlent 

ils choisissent 

ils attendent 


Briathra Neamhrialta 

Tá freisin máid tábhachtach briathra neamhrialta - briathra nach leanas iomlán na rialta ráimnithe seo thuas. Ar liosta 
Wiktionnaire na mbriathra seo (https://fr.wiktionary.Org/wiki/Annexe:Conjugaison_en_frangais/Troisieme_groupe), tá 
475 iontráil, cé go bhfuil na briathra -re, a meastar gur patrún rialta iad san alt Vicipéid seo, freisin ar an liosta. I 
bhfírinne, is féidir an chuid is mó de na briathra neamhrialta seo a ghrúpáil le chéile i ngrúpaí a leanas na rialta céanna; 
mar sin, ní hé go bhfuil ar an bhfoghlaimeoir na céadta briathra neamhrialta a fhoghlaim ceann amháin faoi cheann 
amháin. 


Forainmneacha 

Tá seacht gcineál forainm phearsanta sa Fhraincis (cé nach ró-dhian an sainmhíniú seo). Seo hiad a leanas na seacht 
gcineál seo: 




Sujet 

Ainmní 

Objet 

Directe 

Cuspóir 

Díreach 

Objet Indirecte 

Cuspóir Neamhdhíreach 

Pronom 

Disjoint 

Forainm 

Dícheangailte 

je mange 

ithim 

tu me 

manges 

itheann 
tú mé 

tu me parles 

tu me donnes 

labhraíonn tú liom 

tugann tú dom 

tu vas 

avec 

moi 

téann tú liom 
(lit. 'le mé') 

tu 

manges 

itheann 

tú 

je te 
mange 

ithim thú 

je te parle 

je te donne 

labhraím leat 

tugaim duit 

je vais 
avec toi 

téim leat (le 

thú) 

elle 

mange 

itheann 

sí 

il la mange 

itheann 
sé í 

il lui parle 

il lui donne 

labhraíonn sé léi 

tugann sé di 

il va 
avec 

elle 

téann sé léi (le 
0 

il mange 

itheann 

sé 

elle le 
mange 

itheann 
sí é 

elle lui parle 

elle lui donne 

labhraíonn sí leis 

tugann sí dó 

elle va 
avec lui 

téann sí leis 
(leé) 

nous 

mangeons 

ithimid 

vous nous 

mangez 

itheann 

sibh 

muid 

vous nous parlez 

vous nous donnez 

labhraíonn sibh linn 

tugann sibh dúinn 

vous 

allez 

avec 

nous 

téann sibh linn 

(le muid) 

vous 

mangez 

itheann 

sibh 

nous vous 

mangeons 

ithimid 

sibh 

nous vous parlons 

nous vous donnons 

labhraímid libh 

tugaimid daoibh 

nous 

allons 

avec 

vous 

téimid libh (le 

sibh) 

elles 

mangent 

itheann 

siad 

(bain.) 

je les 

ithim iarl 

je leur parle 

labhraím leo 

je vais 
avec 

elles 

téim leo (le 
iad) (bain.) 

ils 

mangent 

itheann 

siad 

(fir.) 

mange 

ILIIII11 IdU 

je leur donne 

tugaim dóibh 

je vais 
avec 

eux 

téim leo (le 
iad) (fir.) 

on mange 

itear / 
ithimid 

- 

- 

- 

- 

- 

- 




'Adjectif Possessif' 


'Nom Possessif' 


Pronom 

Réfléchi 



is an ceann is liomsa é 

c'est le mien 

is an ceann is liomsa 

c'est la mienne 

í 

ce sont les miens 

is na cinn is liomsa 

iad (f.) 

ce sont les miennes 

is na cinn is liomsa 

iad (b.) 


is an ceann is leatsa é 

c'est le tien 

is an ceann is leatsa 

c'est la tienne 

í 

ce sont les tiens 

is na cinn is leatsa 

iad 

ce sont les tiennes 

is na cinn is leatsa 

iad 


is an ceann is léi/leis é 

c'est le sien 

is an ceann is léi/leis 

c'est la sienne 

í 

ce sont les siens 

is na cinn is léi/leis 

iad 

ce sont les siennes 

is na cinn is léi/leis 

iad 

c'est le/la nótre 

is an ceann is linne é/i 

ce sont les nótres 

is na cinn is linne iatí 

c'est le/la vótre 

is an ceann is libhse é/i 

ce sont les vótres 

is na cinn is libhse 

iad 

c'est le/la leur 

is an ceann is leo é/í 

ce sont les leurs 

is na cinn is leo iad 


— 

mon stylo 

ma vache 

mes pommes 

mo pheann (f.) 

mo bhó (b.) 

m'úlla (iol.) 

ton stylo 

ta vache 

tes pommes 

do pheann 

do bhó 

d'úlla 

son stylo 

a p(h)eann 

sa vache 

a b(h)ó 

ses pommes 

a (h)úlla 

notre stylo 

ár bpeann (f. nó b.) 

nos pommes 

ár n-úlla 

votre stylo 

bhur bpeann 

vos pommes 

bhur n-úlla 

leur stylo 

a bpeann 

leurs pommes 

a n-úlla 



elle se 
lave 


monn 

I se lave sé é 

féin 


nous nímid 

nous muid 

lavons féin 


monn 

elles se siad 
lavent iad 
féin 


Forainmneacha Ainmneacha 

Úsáidtear an forainm ainmneach le hainmní an bhriathair - an duine nó an md atá ag dáanamh ruda - a thaispeáint. Sa 
Fhraincis, tá focal ar leith ar son gach pearsa, le feiceáil sa tábla thuas. Tá an focal on le nótáil go háirithe; tá dhá bhrí 
aige: an cháad cheann ionann leis an mbriathar neamhphearsanta sa Ghaeilge - mar sin, is ionann on dit qu'il y a une 
pomme dans l’arbre agus deirtear go bhfuil úll sa chrann - agus an dara ceann ionann le nous, nó muid/-mid sa Ghaeilge 
- mar sin, on est en route agus tá muid faoi bhealach. Níl aon ainmfhocal cuspóireach a bheadh ar comhbhrí leis an 
ainmfhocal ainmneach on. 




Forainmneacha Cuspóra Dírigh 


Más 'cuspóir díreach' atá san ainmfhocal - is é sin, rud a bhfuiltear á dháanamh - úsáidtear foireann forainmneacha (le 
feiceáil sa tabla thuas) a thagann i ndiaidh an fhorainm, ach roimh an mbriathar. Is sampla de seo é tu me manges 
('itheann tú mé') - tagann an focal me roimh an mbriathar manges. 

Forainmneacha Cuspóra Neamhdhírigh 

Úsáidtear na cuspóirí neamhdhíreacha nuair a bhítear ag rá go bhfuil duine/rud ag déanamh ruda á duine/rud éigin - is 
réamhfhocal Fraincise é 'á' ar ciall dó do, le nó ar, go ginearálta, sa Ghaeilge. Mar shampla, má táthar ag rá tá an bhean 
ag tabhairt ceachtanna don rang, deirtear: 

la femme donne des legons á la classe 

agus má táthar ag rá "tá an bhean ag tabhairt ceachtanna dóibh", deirtear: 
la femme leur donne des legons 

Ar an dóigh céanna leis na cuspóirí díreacha, aistríonn an forainm go háit roimh an mbriathar. Is ionann iad na foirmeacha 
díreacha agus neamhdhíreacha don chéad agus don dara pearsa; is ach amháin sa tríú pearsa a bhíonn difríochtaí eatarthu. 
Tá a bhfoirmeacha-sa féin freisin sa tábla thuas. 

Forainmneacha Neamhcheangailte 

Má táthar ag úsáid forainm in éindí le réamhfhocal nach 'á' é, úsáidfear forainm neamhspleách. Tá a foirmeacha freisin sa 
tábla thuas: nuair atáthar ag úsáid na bhforainmneacha seo, coinnítear fós an réamhfhocal agus cuirtear an forainm ina 
dhiaidh (go hionann leis an mBéarla). Mar shampla: 

tu vas avec moi = téann tú liom (Béarla: you go with me) 


Tagairtí 

1. [1] (http://www.ethnologue.com/statistics/size) Ethnologue 

2. Sampla de seo san Fhraincis (agus i dteangacha Rómánsacha eile) is ea na ceithre hairde: nord, sud, est 
agus ouest. 


Naisc sheachtracha 


Teangacha oifigiúla na Náisiún Aontaithe 

Araibis | Béarla | Fraincis | Rúisis | Sínis | Spáinnis 

Foinse: Suíomh gréasáin oifigiúil na NA (http://www.un.org/Depts/DGACM/faq_languages.htm) 

Teangacha oifigiúla an Aontais Eorpaigh 

Béarla • Bulgáiris • Cróitis • Danmhairgis • Eastóinis • Fionlainnis • Fraincis • Gaeilge • Gearmáinis • Gréigis • lodáilis • 

Laitvis 

Liotuáinis • Máltais • Ollainnis • Polainnis • Portaingéilis • Rómáinis • Seicis • Slóivéinis • Slóvaicis • Spáinnis • Sualainnis • 

Ungáiris 

Foinse: Suíomh gréasáin oifigiúil an AE (http://europa.eu/abc/european_countries/languages/index_ga.htm) 


Aisghafa ó "https://ga.wikipedia.Org/w/index. php?title=An_Fhraincis&oldid=940375" 


Tugadh an leathanach seo cothrom le dáta an 3 Deireadh Fómhair 2019 ag 09:32. 

Tá an téacs ar fáil faoi réir an Creative Commons Attribution/Share-Alike License; féadann téarmai eile a bheith i bhfeidhm sa 
bhreis. Féach ar Téarmaí Úsáide le sonraí a fháil. 

Trádmharc cláraithe is ea Wikipedia® de chuid Wikimedia Foundation, Inc. , eagraiocht neamhbhrabúis. 





































